BODOLAND रादाब: 30 मार्च :  कर’ना भाइरासनिफ्राय रैखा मोननांगौनि हादोरनाङै 21 सान थाला बन्द’नि समाव हादोरनि गाहाइ मन्थ्रि नरेन्द्र मडिनि “मन कि बात” गावनि “मन कि बात”आव गाहाइ मन्थ्रिआ बुङोदि, गासै हादोरारिफोरनिसिम निमाहा बिबाय। आं मिथिगौदि नोंथांमोनहा आंखौ निमाहा होगोन। जों थांखि लानायाव नोंथांमोनहा जोबोद जेंनायाव गोग्लैनो गोनां जाबाय। नोंथांमोनहा सानदों बिथांआ माबादि गाहाइ मन्थ्रि। नाथाय कर’ना भाइरासजों जों देरहासात जानांगोन। कर’नायानो गासैखौबो सांग्रांथि जानो होदों। धोहोनि, गोरिब रावखौबो सिनाया कर’नाया। गासैबो मानसि हारिआ बे भाइरासखौ फोजोबस्रांनो खौसे जानांगोन। लकडाउनि नेमखान्थिखौ फालिनाया सासेया गुबुन सासेखौ हेफाजाब खालामदों। गावखौ आरो गावनि नख’रखौ रैखा खालामनो लकडाउनखौ मान हो। नेमखान्थिखौ दासिफाय। थासारिखौ गोथौयै बुजिनांगोन।